|  |
| --- |
| Cynorthwyydd Bwyd a Diod  Cyfeirnod y Swydd: REQ004779  Gwasanaeth: Economi a Diwylliant  Adran: Rheoli Safleoedd  Lleoliad: Venue Cymru  Cyflog: £18,333 - £18,887  Oriau a Sail: 37 awr yr wythnos ar gyfartaledd, ar sail oriau blynyddol.  Gofynion y Gymraeg:  Mae’r gallu i gynnal sgwrs syml yn y Gymraeg yn ddymunol ar gyfer y swydd hon.  Manylion y Rheolwr ar gyfer trafodaeth anffurfiol am y swydd:  [ Ben Hankey, Rheolwr Gwasanaethau Blaen Tŷ/ 01492 879771 / ben.hankey@veneucymru.co.uk ]  Mae Conwy wedi ymrwymo i gyfle cyfartal ac rydym yn croesawu ymgeiswyr o bob rhan o'r gymuned. Rydym yn darparu opsiwn i bobl anabl wneud cais mewn gwahanol fformatau. Cysylltwch â'r Tîm AD ar 01492 576129 i gael cyngor pellach.  Mae’n rhaid i ymgeiswyr lenwi ein ffurflen gais ni i gael eu hystyried. Ni dderbynnir CVs ar eu pen eu hunain. Os nad ydych wedi cael gwahoddiad i gyfweliad o fewn tair wythnos o'r dyddiad cau, dylech gymryd yn ganiataol nad ydych ar y rhestr fer ar gyfer cyfweliad.  Mae Conwy wedi ymrwymo i ddiogelu. Bydd cymwysterau a geirdaon yn cael eu dilysu. |

|  |
| --- |
| Venue Cymru yw’r ganolfan gelfyddydau a digwyddiadau brysuraf yn y rhanbarth, ac mae ganddi theatr sy'n eistedd 1,500, arena â lle i 2,500 ac ystod lawn o ystafelloedd cynadledda a digwyddiadau o’r safon uchaf. Rydym yn cyflwyno rhaglen gelfyddydau amrywiol, o Sioeau’r West End i’n perfformiadau ein hunain gan ein Pobl Ifanc Greadigol, ac yn gwesteio cynadleddau a digwyddiadau proffil uchel ledled y flwyddyn. Rydym nawr yn recriwtio ar gyfer Cynorthwyydd Bwyd a Diod cymwys i ymuno â’n tîm gwasanaethau blaen y tŷ.  Rhaid i ddeiliad y swydd allu gweithio fel rhan o dîm a bydd angen iddynt weithio ym mhob man blaen tŷ'r adran arlwyo, yn cynnal amrywiaeth o ddyletswyddau’n cynnwys paratoi gwahanol fannau, glanhau, gweithio tu ôl i’r bar a gweini yn y bwyty.  Byddai profiad o weithio mewn swydd debyg hefyd yn fantais ond fe roddir hyfforddiant.  I sicrhau darpariaeth ddwyieithog ddigonol o fewn yr adain, mae’r gallu i gyfathrebu yn Saesneg yn hanfodol a'r gallu i gynnal sgwrs syml yn y Gymraeg yn ddymunol ar gyfer y swydd hon.  Mae hon yn swydd llawn amser parhaol gyda’r oriau gweithio ar sail cytundeb oriau blynyddol, gan weithio ar gyfartaledd o 37 awr yr wythnos, wedi’i drefnu yn unol â’r system a gytunwyd arni o weithio ar sail rota shifftiau, ac yn cynnwys gweithio ar benwythnosau, nosweithiau a gwyliau banc |
| Mae Cyngor Bwrdeistref Sirol Conwy wedi ymrwymo i’w Safonau Iaith Gymraeg. Rydym yn croesawu ceisiadau yn y Gymraeg a’r Saesneg fel ei gilydd ac ni fydd ffurflenni cais a dderbynnir yn y naill iaith na’r llall yn cael eu trin yn llai ffafriol na’i gilydd.  Wrth fynd ati i hyrwyddo Cyfle Cyfartal, mae Conwy yn croesawu ymgeiswyr o bob rhan o’r gymuned. Bydd pob ymgeisydd anabl sy’n diwallu gofynion hanfodol y swydd yn cael cyfweliad. Bydd y Cyngor yn darparu cyfleusterau gwaith addas ychwanegol ar gyfer ymgeiswyr gydag anabledd. |

|  |
| --- |
| Cydbwysedd gwaith / bywyd  Rydym yn hyrwyddo ac yn deall pwysigrwydd cydbwysedd gwaith / bywyd cadarnhaol ac iach. Bydd ein gweithwyr ni yn cael 8 gŵyl banc y flwyddyn a hawl i'r gwyliau canlynol:   * Ar ôl penodi 25 diwrnod * Ar ôl 5 mlynedd o wasanaeth parhaus 30 diwrnod * Ar ôl 10 mlynedd o wasanaeth parhaus 32 diwrnod   Bydd gwyliau blynyddol a gwyliau banc gweithwyr rhan amser yn cael eu cyfrifo ar sail pro rata.  Rydym hefyd yn ystyried amrywiaeth o opsiynau gweithio hyblyg yn cynnwys:   * Rhannu Swydd * Gweithio oriau llai a rhan amser * Contractau tymor ysgol yn unig * Oriau cywasgedig * Cynllun oriau hyblyg * Polisi sy’n ystyriol o deuluoedd a pholisi absenoldeb arbennig   Cynllun Pensiwn Llywodraeth Leol  Caiff pob gweithiwr ei gynnwys yn awtomatig yn y Cynllun Pensiwn Llywodraeth Leol. Mae rhagor o wybodaeth ar gael ar:  <https://www.cronfabensiwngwynedd.cymru/cy/DarparAelodau/Rhesymau-i-Ymuno.aspx>  Iechyd a Lles  Mae eich iechyd a’ch lles chi yn bwysig i ni ac rydym wedi ymrwymo i hyrwyddo diwylliant lle caiff iechyd a lles gweithwyr ei gefnogi. Byddwch yn manteisio ar:   * Tâl salwch galwedigaethol * Mynediad am ddim ddydd a nos i raglen cymorth gweithwyr sy’n darparu cyngor a chymorth * Polisi Rheoli Presenoldeb cynhwysfawr i gefnogi a chynorthwyo unigolion yn y gwaith, yn ystod cyfnodau o absenoldeb salwch ac wrth ddychwelyd i'r gwaith.   Gwobrau Conwy ac Arbedion Vectis  Gwobrau Conwy yw siop un stop ar gyfer holl fanteision staff Conwy gan gynnwys cynllun aberthu cyflog i brynu car drwy Tusker, Beicio i’r Gwaith, arian yn ôl ar ofal iechyd, gwobrau gwasanaeth hir, gostyngiadau pris a llawer mwy. Gallwch arbed arian drwy ddefnyddio eich Cerdyn Vectis i gael gostyngiadau ar-lein, tocynnau anrheg am bris is, arian yn ôl a gostyngiadau ar nwyddau mewn siopau. Mae hyn yn cynnwys gostyngiadau yn siopau’r stryd fawr, sinemâu a bwytai i ddisgownt ar foduro, yswiriant, gwestai a gwyliau. |